Nordjyllands Politi leder søndag efter en 20-årig mand, der beskrives som aggressiv og truende.

Politiet har søndag formiddag udsendt en efterlysning af en 20-årig  mand, der søndag morgen ved tre-tiden stak af fra Brønderslev Psykiatriske Afdeling. - Manden er anbragt på afdelingen efter varetægtsfængsling for forhold om bedrageri og berigelse, fortæller vagtchef hos Nordjyllands Politi Mogens Hougesen. Den 20-årige har også tidligere været stukket af fra afdelingen. I påsken anholdte politiet ham, efter at han havde været væk i flere dage. - Han skønnes ikke at være farlig, men han kan være aggressiv og truende.  Hvis man får kontakt til eftersøgte, bør man ikke tage kontakt, men underrette os hos Nordjyllands Politi på 114, fortæller Mogens Hougesen. Opdatering: Søndag aften meddelte Nordjyllands Politi, at man uden dramatik har fundet og anholdt den 20-årige mand. Af denne artikel fremgik tidligere hans navn og billede, men da han nu er anholdt og anbragt igen, har vi valgt at fjerne begge dele.